Genre: Opinion/Argumentation

Ženske obožujemo ličila in prav rade zaidemo v drogerije po novo senčilo za veke ter zapravimo delček plače za nov puder. A ves ta denar je lahko vržen stran, če ne uporabimo ustreznega in kakovostnega čopiča, ki je namenjen nalogi, za katero ga uporabljamo. Že en pogled na široko ponudbo čopičev pa lahko zmede še tako vešče v " domači " umetnosti ličenja. Katere čopiče torej izbrati? <p/> Kakovost čopiča zavisi od kakovosti uporabljenih ščetin. Čeprav bi pomislili, da so naravne najboljše, pa pogosto ni tako. Ko kupujemo naravne čopiče, moramo vedeti, za kakšno dlako gre. Pogosto živali celo ubijejo zgolj zaradi njihove dlake. Najboljši so čopiči, narejeni iz dlake, ki so jo živalim zgolj odstrigli, najbolje šele prvič. Pri drugem striženju je vrh dlake namreč še vedno prirezan in zato oster. Seveda lahko izberete tudi sintetične čopiče, ki pa jih večinoma uporabljamo za nanos podlage in korektorja. Umetne ščetine se sčasoma strdijo, naravne pa postajajo mehkejše. <p/> Čopič za podlago <p/> Če si želite žametne kože, vložite v dober čopič za podlago. Ta bo namreč bolje in natančneje prekril nepravilnosti, predvsem pa bo pri nanosu tekoče podlage gladko pokosil z gobicami in prsti. <p/> Kabuki <p/> Ti majhni čopiči so nabito polni ščetin. Odlični so za nanašanje mineralnih ličil. Ličila, nanesena s temi čopiči, so nanesena v debelejših slojih zaradi velikega števila dlačic v čopiču. <p/> Čopič za korektor <p/> Obstaja več vrst čopičev za nanašanje korektorja, običajno pa so manjša verzija čopiča za nanašanje podlage, zato z njim lažje natančno nanesemo korektor na mesta okoli oči, mozolje in druge nepravilnosti. Če korektor nanesemo s čopičem, bo bolj obstojen, kot če ga nanašamo s prsti, saj se pri slednjem načinu nanašanja ta pomeša z maščobo na naših prstih. <p/> Pahljačast čopič <p/> Pahljačaste čopiče uporabljamo, ko želimo nanesti majhno količino pudra – na primer na predele, kjer se naša koža masti in sveti. Zaradi specifične oblike moramo izbrati čopič, ki obdrži svojo obliko. <p/> Prirezan čopič za rdečilo <p/> Gre za poseben čopič, s katerim natančno namažemo in poudarimo ličnice. Z njim lahko tudi pometemo delčke senčila za veke, ki so popadali na obraz med nanašanjem. Čopič mora biti tako velik, da z enim potegom pokrijemo celoten del obraza, ki ga želimo zasenčiti.